গোপন নাম্বার নিয়ে ছাত্রীদের সঙ্গে প্রতারণা - কর্পোরেট
কর্পোরেট
গোপন নাম্বার নিয়ে ছাত্রীদের সঙ্গে প্রতারণা
লিজা ফারহানা
5 মাস ago
নেত্রকোণার মোহনগঞ্জ মহিলা কলেজের ৪৩ ছাত্রীর উপবৃত্তির টাকা তুলে নিয়ে গেছে একটি প্রতারকচক্র। ২৫ জুন রোববার ঘটনাটি ঘটেছে বলে সংবাদমাধ্যমের প্রতিবেদনে উঠে এসেছে।
২ জুলাই রোববার প্রতারণার শিকার ছাত্রীরা জানান, প্রতারকচক্র নানা কৌশলে তাদের কাছ থেকে গোপন পিন নম্বর সংগ্রহ করে ৪৩ জনের উপবৃত্তির ৯০ হাজার ৩শ’ টাকা তুলে নেয়।ছাত্রীরা জানান, ‘হ্যালো আমি ডাচ-বাংলা ব্যাংক থেকে বলছি। তোমার মোবাইলে উপবৃত্তির টাকা এসেছে। পিন নাম্বার বলো। পিন নাম্বার না দিলে টাকা বাজেয়াপ্ত হবে।’ এ সব কথা বললে ওই ছাত্রীরা তাদের গোপন পিন নম্বর দিলে উপবৃত্তির টাকা তুলে নেয় প্রতারকচক্র।
প্রতারণার শিকার এক ছাত্রী জানান, প্রতারকচক্র ০১৭২২৬২৭২৯১ এবং ০১৯৯২৭৩৯৩৬০ এই দুটিসহ আরও কয়েকটি নাম্বার থেকে ফোন করে পিন নাম্বার নিয়ে টাকা তুলে নেয়।মোহনগঞ্জ কলেজের অফিস প্রধান আব্দুর রাজ্জাক জানান, ২০১৬-১৭ শিক্ষাবর্ষে উপবৃত্তির ১ম কিস্তির জনপ্রতি ২১শ টাকা করে ৪৩ শিক্ষার্থীর টাকা তুলে নিয়ে গেছে প্রতারকচক্র।
প্রতারণার শিকার ছাত্রী তাসলিমা আক্তার, নুসরাত জাহানসহ অন্য ছাত্রীরা জানান, প্রতারকচক্র ডাচ্-বাংলা ব্যাংকের পাশাপাশি বিকাশ মোবাইল ব্যাংকেরও পরিচয় দিয়ে পিন নাম্বার নিয়ে নেয়।ঘটনার সত্যতা স্বীকার করে কলেজের অধ্যক্ষ মো. মোখলেছুর রহমান জানান, এখানে উপবৃত্তি প্রাপ্ত ১৬৭ ছাত্রীর মধ্যে এ পর্যন্ত ৪৩ জনের টাকা হাতিয়ে নেয়ার তথ্য পাওয়া গেছে। এ ঘটনায় মোহনগঞ্জ থানায় অভিযোগ করা হয়েছে বলে জানা গেছে।
Comments
comments
Categories: সাইবার ক্রাইম
Tags: গোপন নাম্বার
Leave a Comment
কর্পোরেট
Powered by WordPress
Back to top